Mazda 323 (BH)

Mazda 323 BH on Mazda 323:n viidennen sukupolven malli, jota valmistettiin vuosina 1994–1998. Se korvasi edeltäneen BG-mallin ja seuraajaksi tuli Mazda 323 BJ. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria.
vasen|pienoiskuva|Mazda 323C (Suomessa Mazda Neo).
Korimalleina olivat kolmiovinen hatchback (323C, Suomessa Mazda Neo) ja neliovinen sedan (323S, Suomessa Mazda Familia), joiden muotoilu erosi toisistaan huomattavasti. Lisäksi mallistoon kuului myös urheilullisempi 323F (Suomessa Mazda Forte), joka perustui eri pohjalevylle kuin muut korimallit. Japanissa sitä myytiin nimellä Mazda Lantis. Farmarikorisella Familialla ei ollut mitään yhteistä muun malliston kanssa, vaan se oli uudelleennimetty Nissan AD. 
vasen|pienoiskuva|Mazda 323P, Suomessa Mazda Mio.
Vuonna 1996 malli sai muun muassa uuden etupuskurin. Huonosti kaupaksi käyvä 323C korvattiin perinteisemmin muotoillulla mallilla, joka sai nimen 323P (Suomessa Mazda Mio). Sen keulan ilme oli yhteneväinen sedanin kanssa. 

 Lähteet 

 Aiheesta muualla 

323 BH
Luokka:C-segmentin autot
Luokka:1990-luvun autot